Etter avgangseksamen ved Independence High School (nå William Chrisman High School) i 1901 jobbet Truman som timeskriver for Atchison, Topeka and Santa Fe Railway, og overnattet i rallarleirer ved jernbanelinjene. Senere hadde han en rekke kontorjobber, og arbeidet en kort periode på postavdelingen til avisen . I 1906 kom han tilbake til gården i Grandview, hvor han forble frem til han gikk inn i United States Army i 1917. På denne tiden møtte han Bess Wallace, som han fridde til i 1911, men fikk avslag. Truman sa at han ville tjene bedre enn en bonde før han fridde til henne igjen.